Document ID: 32011D0296
Publication Date: 2011-02-24

Title and Content:
PADOMES LĒMUMS
(2011. gada 24. februāris)
par to, lai Savienības vārdā parakstītu un provizoriski piemērotu Protokolu, ar kuru nosaka zvejas iespējas un finansiālo ieguldījumu, kas paredzēts Zivsaimniecības partnerattiecību nolīgumā starp Eiropas Savienību un Santomes un Prinsipi Demokrātisko Republiku
(2011/296/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
ņemot vērā Komisijas priekšlikumu,
tā kā:
(1)
Padome 2007. gada 23. jūlijā pieņēma Regulu (EK) Nr. 894/2007, lai noslēgtu Zivsaimniecības partnerattiecību nolīgumu starp Eiropas Kopienu un Santomes un Prinsipi Demokrātisko Republiku (1) (turpmāk “nolīgums”). Nolīgumam bija pievienots protokols, ar ko nosaka nolīgumā paredzētās zvejas iespējas un finansiālo ieguldījumu (2) (turpmāk “iepriekšējais protokols”). Iepriekšējā protokola termiņš beidzās 2010. gada 31. maijā.
(2)
Tādēļ Savienība ir risinājusi sarunas ar Santomes un Prinsipi Demokrātisko Republiku par jaunu protokolu, ar ko nosaka Zivsaimniecības partnerattiecību nolīgumā paredzētās zvejas iespējas un finansiālo ieguldījumu (turpmāk “protokols”), ar ko ES kuģiem piešķir zvejas iespējas ūdeņos, kuri attiecībā uz zveju ir Santomes un Prinsipi Demokrātiskās Republikas suverenitātē vai jurisdikcijā.
(3)
Šo sarunu rezultātā protokols tika parafēts 2010. gada 15. jūlijā.
(4)
Protokola 13. pantā ir paredzēts, ka protokolu provizoriski piemēro no tā parakstīšanas dienas.
(5)
Lai ES kuģi pēc iespējas ātrāk atsāktu zvejas darbības, ir būtiski jauno protokolu piemērot visdrīzākajā laikā, ņemot vērā to, ka iepriekšējais protokols vairs nav spēkā.
(6)
Protokols būtu jāparaksta un jāpiemēro provizoriski, kamēr tiek pabeigtas tā noslēgšanai vajadzīgās procedūras,
IR PIEŅĒMUSI ŠO LĒMUMU.
1. pants
Ar šo Savienības vārdā tiek apstiprināta Protokola parakstīšana, ar kuru nosaka zvejas iespējas un finansiālo ieguldījumu, kas paredzēts Zivsaimniecības partnerattiecību nolīgumā starp Eiropas Savienību un Santomes un Prinsipi Demokrātisko Republiku (turpmāk “protokols”), ņemot vērā tā noslēgšanu.
Protokola teksts ir pievienots šim lēmumam.
2. pants
Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt protokolu, ņemot vērā tā noslēgšanu.
3. pants
Saskaņā ar tā 13. pantu protokolu provizoriski piemēro no tā parakstīšanas dienas, kamēr tiek pabeigtas tā noslēgšanai vajadzīgās procedūras (3).
4. pants
Šis lēmums stājas spēkā tā pieņemšanas dienā.
Briselē, 2011. gada 24. februārī

Classification:
Level 1 Categories: 100161
100146
100143
100156
Level 2 Categories: 100280
100252
100186
100170
Level 3 Categories: 3461
5424
427
2476
1372
All Categories: 1159
1372
2095
2556
2901
3888
427
4790
544